Swaar reën, vloede vir Wes-Kaap voorspelArgieffoto. Die Wes-Kaap kan nog meer nat en koue weersomstandighede verwag, het die Suid-Afrikaanse Weerdiens Woensdag gewaarsku. “Swaar reënval word Donderdag verwag in plekke oor die Kaapse metropool, Overberg, suid-westelike dele van die Kaapse Wynlande en suidelike dele van die Weskus,” het Madintja Thema, ŉ weervoorspeller, gesê. “Vloede word in dieselfde gebiede verwag.” Stormsterktewinde kan tussen Kaappunt en Kaap Agulhas verwag word. Kaapstad se rampbestuureenheid het gesê hulle sal die situasie monitor, maar in die stadium is daar nie ŉ regte gevaar nie. “Daar is tans geen gevaar of bedreiging nie, dit is net dat die watertafel versadig is, wat sake bemoeilik,” het Wilfred Solomons-Johannes, woordvoerder van die stad se rampsbestuureenheid, gesê.